Agüero forlenget med City
Argentineren har etter ankomsten fra Atlético Madrid i juli 2011 storspilt for et godt Manchester City-lag, som i år fullførte Premier League på 2.-plass. Agüero har i hvert eneste overgangsvindu vært ryktet bort fra klubben, blant annet til Real Madrid. Manchester City bekreftet lørdag at Agüero har signert en ny kontrakt som gjør ham til City-spiller ut 2017-sesongen. Det kan derfor tyde på at han er en viktig brikke i klubbens videre plan. - Jeg er veldig fornøyd i City og føler meg verdsatt. Jeg har et godt forhold til fansen. Jeg ser fram til neste sesong og kampen om titler igjen, sa han til klubbens nettside.
Argentinske Sergio Agüero (24) har forlenget sin kontrakt med Manchester City og utelukker at han er på vei vekk fra den engelske storklubben.